
Θέμα: Παραπεμπτικό για πιστοποίηση υγείας και καταλληλότητας εκπαιδευτικών να ασκήσουν τα διδακτικά τους καθήκοντα.

Παρακαλούμε όπως σύμφωνα με την έκδοση των διατάξεων του άρθρου 7 του Ν.4210/2013 (ΦΕΚ 254/21-11-2013 τ.Α΄) που αντικατέστησαν τις ισχύουσες διατάξεις της παρ.2 του άρθρου 7 του Υπαλληλικού Κώδικα (Ν.3528/2007) αναφορικά με την υποχρέωση προσκόμισης πιστοποιητικού υγειονομικής επιτροπής, να υποβάλλουν  εφεξής τα κατωτέρω δικαιολογητικά. Ειδικότερα, βάσει των νέων διατάξεων ορίζεται ότι: «Η υγεία των υποψήφιων υπαλλήλων να ασκήσουν τα καθήκοντα της αντίστοιχης θέσης, πιστοποιείται με γνωματεύσεις (α) παθολόγου ή γενικού ιατρού και (β) ψυχιάτρου, είτε του δημοσίου είτε ιδιωτών, με βάση παραπεμπτικό έγγραφο, στο οποίο περιγράφονται από την υπηρεσία τα καθήκοντα της θέσης που πρόκειται να καταληφθεί».

Ως εκ τούτου, όλοι οι αναπληρωτές και ωρομίσθιοι εκπαιδευτικοί θα πρέπει εφεξής να προσκομίζουν [πλην των λοιπών δικαιολογητικών που απαιτούνται σε εφαρμογή των διατάξεων της παρ.8 του αρθ. 8 της 35557/2003 Υπουργικής Απόφασης βεβαιώσεις (α) παθολόγου ή γενικού ιατρού και (β) ψυχιάτρου, είτε του δημοσίου είτε ιδιωτών. Σημειώνεται ότι με τις εν λόγω βεβαιώσεις θα πρέπει να πιστοποιείται η υγεία και η φυσική καταλληλότητα των υποψή​φιων υπαλλήλων να ασκήσουν διδακτικά καθήκοντα ή της ειδικότητας για την οποία προσλαμβάνονται.

